Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Al la lernejo, spite ĉion: “Ĉu vi povas helpi nin trovi laboron en Eŭropo?”
#000004
Tiu ĉi artikolo de Jago Kosolosky estis origine publikigita en la belga semajngazeto Knack kaj estis disponigita de la aŭtoro por republikigo ĉe Global Voices.
#000006
En Malagasio (Madagaskaro), unu el la plej malriĉaj landoj en la mondo, viziti lernejon estas tute ne garantiite. Nur kvarono de la infanoj estas enlernejigitaj, ĉirkaŭ 35% de la plenaĝa loĝantaro estas analfabetoj, kaj la maloftaj kleruloj fuĝas el la insulo.
#000007
Du trejnistoj de la teamo de Bruno Ratsimanohatra observas la grupigon de la gelernantoj.
#000008
Gejunuloj inter dek ses kaj dudek du jaroj sekvas teknikan trejnadon de du ĝis tri jaroj pri diversaj fakoj kiel la tekniko pri fridigado, tre serĉata kurso en tiu tropika klimato. Tiu departemento de la lernejo aĉetis maŝinon por fabriki glaciaĵon kaj vendas glaciajn blokojn al la lokaj fiŝkaptistoj. La akirita enspezo gravas por la postvivo de tiu fako.
#000009
Bruno Ratsimanohitra klarigas la pedagogian principon de la lernejo Don Bosco: “la preventan sistemon”, kiu baziĝas sur tri gravegaj pilieroj: religio, racio kaj korinklino. “Tie ĉi, geinstruistoj kaj gelernantoj kune vivas”. Tiuj fundamentaj valoroj ne obstaklas la disciplinon kaj la gelernantoj montras grandan respekton al siaj profesoroj. Ankaŭ sporto kaj ludo havas sian lokon, ja tiel kontribuante al la enkanaligado de la energio de la gelernantoj.
#000010
La lernejestro traktas kun malestimo la subpreman sistemon de la publikaj lernejoj tamen li vidas kuraĝigan evoluon. Nun, ĉar pli ol 2 500 eks-gelernantoj laboras en la publika edukado, la tuta sistemo survojas al ŝanĝiĝo.
#000011
Nuntempe, kostas al la gelernantoj 18.000 ariaroj monate [iom malpli ol 5 eŭroj] por viziti lernejon. “Averaĝe 80 000 malagasaj frankoj” diris sinjoro Ratsimanohitra. La malagasa ariaro, encirkuligita unu jaron post la sendependiĝo de la lando en 1960, definitive anstataŭis la frankon en 2005.
#000012
Plimulto de prez-indikoj en Malagasio estas esprimitaj sur iu monata bazo, eĉ por la aliĝkostoj al lernejo. En lando trafita de malriĉeco (en 2012, pli ol sepdek elcentoj de la loĝantaro vivis sub la sojlo de malriĉeco), la longdaŭra vizio estas luksaĵo. Malagasio estas unu el la dek landoj la plej malriĉaj en la mondo kun ĉirkaŭ 400 eŭroj de la malneta enlanda produkto (MEP) por ĉiu loĝanto en 2017. Ni komparu kun la MEP por ĉiu loĝanto en Belgio kiu estis 38 700 eŭroj en la sama jaro.
#000013
Tiuj aliĝkostoj relative malaltaj eblis nur per la subtena helpo el eksterlando. La lernejoj Don Bosco en Malagasio ricevas apogon el Belgio danke al VIA Don Bosco [fr], iu ne-registara organizaĵo (NRO), kiu en 2017 investis pli ol 445 000 eŭroj en projektoj tra la lando. Tiu mono devenas de la belga registaro kaj de la propraj monfontoj [de VIA Don Bosco] kiel donacoj kaj testamentaĵoj. La lernejo sin adaptas kaj nepagipovaj personoj ofte faras etajn laborojn por kompensi la mankantajn monsumojn eĉ se la lernejo estis devigata forpeli iujn gelernantojn. Ĝia lernejestro projektas estigi pli mallongan trejnadon, kiu daŭros nur kelkajn monatojn “ĉar la plimulto de la gelernantoj volas gajni monon kaj do deziras tuj labori”.
#000014
“Mi lernas por povi resti kun miaj infanoj”
#000015
Sinjorino Haingonirina estas netipa lernantino. Ŝi estas 35-jara kaj ŝi sola prizorgas siajn tri infanojn. La trejnado daŭras tri monatojn dum kiuj ŝi sekvas dutagan kurson semajne. “Ĉiu tago enhavas du horojn da teorio kaj kvar horojn da praktiko. Mi lernas por povi labori en mia hejmo kun miaj infanoj”. La trejnado kostas 25 000 ariarojn [ĉirkaŭ 6,50 eŭrojn] monate.
#000017
Malantaŭ unu el la grandaj hangaroj, en kiu la gelernantoj de Bruno Ratsimanohatra sekvas la kursojn, troviĝas Amsine (20-jara) kaj Elersene (21-jara). Ambaŭ devenas de la sama vilaĝo je ĉirkaŭ unutaga boatado for de Mahajanga, kaj sekvas la saman fakon pri fridiga tekniko. La gelernantoj ĝojas pro siaj kursoj kaj ekmalstreĉiĝas. “Ĉu ne eblas al vi helpi nin trovi laboron en Eŭropo? Mi estas bona piedpilkisto kaj li ludas pianon”.
#000019
La povo-malekvilibro inter ili kaj mi, kiu kelkajn jarojn pli aĝas ol ili, zorgigas min. Kiel eksterlanda ĵurnalisto, mi distingiĝas parolante la francan, sed ankaŭ per mia fizika aspekto. Kelkajn tagojn poste, la orfoj tuj forfuĝas kiam ili vidas min. La loĝantoj de Malagasio estas tre malgrandaj kaj maldikaj kaj mi klare timigas iujn homojn. “Ĉu eblas al vi helpi nin ?” Mi klarigas al Amsine kaj Elersene ke iri al universitato estas bona ideo. Mi eĉ ne plu rememoris kiu estas piedpilkisto kaj kiu el ili estas pianoludisto.
#000020
Het bezoek aan Madagaskar werd mogelijk gemaakt door VIA Don Bosco [nl], een Belgische ngo die in het land projecten steunt om kansarme jongeren te begeleiden naar waardig werk en een beter leven.
#000021
La viziton al Malagasio ebligis la belga NRO VIA Don Bosco [fr], kiu subtenas projektojn celantajn helpi al malriĉaj gejunuloj trovi dignan laboron kaj havi pli bonkvalitan vivon.
#000022
Kiel adaptiĝi al la ekstremaj klimataj ŝanĝoj en Malio kaj en Madagaskaro
#000024
Renkonto kun Andriamifidisoa Ny Haja Zo, kiu respondecas pri la tviter-konto @DigiAfricanLang dum la semajno de la 7-a ĝis la 13-a de aŭgusto 2019
#000025
La loko de la malagasa lingvo kaj kulturo en ŝanĝiĝanta mondo: intervjuo kun Hanitr'Ony, poeto kaj aktivisto
#000026
Juna kuiristo en Bakuo transformis sian apartamenton en restoracion
#000027
Meksika kolektivo kiu piratas librojn por kundividi kulturon alfrontas blokadojn
#000029
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000033
Speciala danko al niaj multaj subtenantoj
#000034
Bonvolu subteni nian gravan laboron
#000035